PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/DZ/2/1/303	Bratislava 18.12.2003

Protimonopolný úrad Slovenskej republiky, odbor zneužívania dominantného postavenia, v správnom konaní začatom dňa 28.08.2003 z vlastného podnetu, vo veci možného zneužitia dominantného postavenia Železničnou spoločnosťou a. s., Klemensova 8, 813 61 Bratislava 

rozhodol:

1. podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v spojení s § 11 ods. 1 písm. e) zákona č. 188/1994 Z. z. o ochrane hospodárskej súťaže v znení neskorších predpisov tak, že konanie Železničnej spoločnosti a.s., Klemensova 8, 813 61 Bratislava na relevantnom trhu so službami v železničnej doprave na stredných a dlhých tratiach pre komoditu uhlie, a to na území Slovenskej republiky a na relevantnom trhu so službami v železničnej doprave na stredných a dlhých tratiach pre komoditu železná ruda, a to na území Slovenskej republiky, spočívajúce v poskytovaní „provízie“ za prepravu tovaru po železnici v rokoch 1999 až 2003 podľa Dohody o spolupráci uzavretej dňa 08.03.1999 so spoločnosťou EXPRESS-Interfracht Internationale Spedition GmbH, Wohllebengasse 18, 1040 Viedeň a jej dcérskou spoločnosťou Express Slovakia „Medzinárodná preprava a.s.“, Kukučínova 32, 813 03 Bratislava, ktorým boli všetci ostatní podnikatelia, pôsobiaci na relevantnom trhu so službami zasielateľských spoločností pri preprave tovaru v Slovenskej republike znevýhodňovaní, a to v súťaži na relevantnom trhu so službami zasielateľských spoločností pri preprave tovaru v Slovenskej republike, je zneužitím dominantného postavenia podľa § 7 ods. 5 písm. c) zákona č. 188/1994 Z. z. o ochrane hospodárskej súťaže v znení neskorších predpisov,

2. podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v spojení s § 11 ods. 1 písm. e) zákona č. 188/1994 Z. z. o ochrane hospodárskej súťaže v znení neskorších predpisov tak, že konanie Železničnej spoločnosti a.s., Klemensova 8, 813 61 Bratislava na relevantnom trhu so službami v železničnej doprave na stredných a dlhých tratiach pre komoditu uhlie, a to na území Slovenskej republiky a na relevantnom trhu so službami v železničnej doprave na stredných a dlhých tratiach pre komoditu železná ruda, a to na území Slovenskej republiky, spočívajúce v poskytovaní „provízie“ za prepravu tovaru po železnici v rokoch 1999 až 2002 podľa Dohody o spolupráci uzavretej dňa 08.03.1999 so spoločnosťou  Proxar Slovakia Internationale Spedition a. s., Bellova 3, 040 01 Košice, ktorým boli všetci ostatní podnikatelia pôsobiaci na relevantnom trhu so službami zasielateľských spoločností pri preprave tovaru v Slovenskej republike, ktorým nebola poskytnutá „provízia“ resp. bola poskytnutá „provízia“ v nižšej percentuálnej výške, znevýhodňovaní v súťaži na relevantnom trhu so službami zasielateľských spoločností pri preprave tovaru v Slovenskej republike, je zneužitím dominantného postavenia podľa § 7 ods. 5 písm. c) zákona č. 188/1994 Z. z. o ochrane hospodárskej súťaže v znení neskorších predpisov,

3. podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v spojení s § 11 ods. 1 písm. e) zákona č. 188/1994 Z. z. o ochrane hospodárskej súťaže v znení neskorších predpisov tak, že konanie Železničnej spoločnosti a.s., Klemensova 8, 813 61 Bratislava na relevantnom trhu so službami v železničnej doprave na stredných a dlhých tratiach pre komoditu uhlie, a to na území Slovenskej republiky a na relevantnom trhu so službami v železničnej doprave na stredných a dlhých tratiach pre komoditu železná ruda, a to na území Slovenskej republiky, spočívajúce v poskytovaní „provízie“ za prepravu tovaru po železnici v rokoch 1998 až 2002 podľa Kooperačnej dohody o spolupráci v nákladnej preprave uzavretej dňa 27.01.1998 so spoločnosťou  NAKURAIL AG, Dorfstrasse 50 (Kuhne&Nagel - Haus) CH-8834 Schindellegi, Švajčiarsko, ktorým boli všetci ostatní podnikatelia pôsobiaci na relevantnom trhu so službami zasielateľských spoločností pri preprave tovaru v Slovenskej republike, ktorým nebola poskytnutá „provízia“ resp. bola poskytnutá „provízia“ v nižšej percentuálnej výške, znevýhodňovaní v súťaži na relevantnom trhu so službami zasielateľských spoločností pri preprave tovaru v Slovenskej republike, je zneužitím dominantného postavenia podľa § 7 ods. 5 písm. c) zákona č. 188/1994 Z. z. o ochrane hospodárskej súťaže v znení neskorších predpisov,

4. podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v spojení s § 11 ods. 1 písm. f) zákona č. 188/1994 Z. z. o ochrane hospodárskej súťaže v znení neskorších predpisov tak, že ukladá podnikateľovi Železničná spoločnosť a.s., Klemensova 8, 813 61 Bratislava povinnosť zdržať sa konania uvedeného v bode 1 tohto rozhodnutia a odstrániť protiprávny stav do 30 dní odo dňa nadobudnutia právoplatnosti tohto rozhodnutia,

5. podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v spojení s § 11 ods. 1 písm. j) zákona č. 188/1994 Z. z. o ochrane hospodárskej súťaže v znení neskorších predpisov tak, že za porušenie ustanovenia § 7 ods. 4 zákona č. 188/1994 Z. z. o ochrane hospodárskej súťaže v znení neskorších predpisov, ukladá podnikateľovi Železničná spoločnosť a.s., Klemensova 8, 813 61 Bratislava peňažnú pokutu vo výške 80 000 000,- Sk, slovom osemdesiat miliónov slovenských korún, ktorú je povinný uhradiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet 19 – 8624002/0720 KS 1118 VS 200321303 vedený v Národnej banke Slovenska,

6. podľa § 22 ods. 1 písm. c) v spojení s § 8 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že konanie Železničnej spoločnosti a.s., Klemensova 8, 813 61 Bratislava na relevantnom trhu so službami v železničnej doprave na stredných a dlhých tratiach pre komoditu uhlie, a to na území Slovenskej republiky a na relevantnom trhu so službami v železničnej doprave na stredných a dlhých tratiach pre komoditu železná ruda, a to na území Slovenskej republiky, spočívajúce v poskytovaní „provízie“ za prepravu tovaru po železnici v roku 2002 a 2003 Dohody o spolupráci uzavretej dňa 06.05.2002 so spoločnosťou  Proxar Slovakia Internationale Spedition a. s., Bellova 3, 040 01 Košice, ktorým boli všetci ostatní podnikatelia pôsobiaci na relevantnom trhu so službami zasielateľských spoločností pri preprave tovaru v Slovenskej republike, ktorým nebola poskytnutá „provízia“ resp. bola poskytnutá „provízia“ v nižšej percentuálnej výške, znevýhodňovaní v súťaži na relevantnom trhu so službami zasielateľských spoločností pri preprave tovaru v Slovenskej republike, je zneužitím dominantného postavenia podľa § 8 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.,

7. podľa § 22 ods. 1 písm. c) v spojení s § 8 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že konanie Železničnej spoločnosti a.s., Klemensova 8, 813 61 Bratislava na relevantnom trhu so službami v železničnej doprave na stredných a dlhých tratiach pre komoditu uhlie, a to na území Slovenskej republiky a na relevantnom trhu so službami v železničnej doprave na stredných a dlhých tratiach pre komoditu železná ruda, a to na území Slovenskej republiky, spočívajúce v poskytovaní „provízie“ za prepravu tovaru po železnici v rokoch 2002 a 2003 Kooperačnej dohody o spolupráci v nákladnej preprave uzavretej dňa 30.11.2002 so spoločnosťou  NAKURAIL AG, Dorfstrasse 50 (Kuhne&Nagel - Haus) CH-8834 Schindellegi, Švajčiarsko, ktorým boli všetci ostatní podnikatelia pôsobiaci na relevantnom trhu so službami zasielateľských spoločností pri preprave tovaru v Slovenskej republike, ktorým nebola poskytnutá „provízia“ resp. bola poskytnutá „provízia“ v nižšej percentuálnej výške, znevýhodňovaní v súťaži na relevantnom trhu so službami zasielateľských spoločností pri preprave tovaru v Slovenskej republike, je zneužitím dominantného postavenia podľa § 8 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.,

8. na  základe  ustanovenia  § 22 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že ukladá podnikateľovi Železničná spoločnosť a.s., Klemensova 8, 813 61 Bratislava povinnosť zdržať sa konania uvedeného v bode 6 a 7 tohto rozhodnutia a odstrániť protiprávny stav do 30 dní odo dňa nadobudnutia právoplatnosti tohto rozhodnutia,

9. na základe ustanovenia § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že za porušenie ustanovenia § 8 ods. 6 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., ukladá podnikateľovi Železničná spoločnosť a.s., Klemensova 8, 813 61 Bratislava peňažnú pokutu vo výške 10 000 000,- Sk, slovom desať miliónov slovenských korún, ktorú je povinný uhradiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet 19 – 8624002/0720 KS 1118 VS 200321303 vedený v Národnej banke Slovenska.

Odôvodnenie:
Dňa 28.08.2003 Protimonopolný úrad Slovenskej republiky, odbor zneužívania dominantného postavenia (ďalej len „úrad“), začal správne konanie na základe vlastného podnetu voči spoločnosti Železničná spoločnosť a. s., Klemensova 8, 814 61 Bratislava (ďalej len „Železničná spoločnosť a. s.“). V konaní pred úradom zastupuje Železničnú spoločnosť a. s. v zmysle Plnomocenstva zo dňa 14.11.2003 JUDr. Anton Novák, advokát, Podtatranského 1, 811 05 Bratislava. 
Správne konanie začal úrad na základe výsledkov vlastného prešetrovania konania spoločností na relevantnom trhu s poskytovaním služieb pri preprave tovaru v Slovenskej republike podľa § 22 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“), v rámci ktorého bola úradu predložená „Dohoda o spolupráci“. Táto Dohoda o spolupráci bola uzatvorená medzi spoločnosťou EXPRESS Internationale Spedition AG, Wohllebengasse 18, 1040 Viedeň (právnym nástupcom je EXPRESS GmbH) (ďalej len „EXPRESS GmbH“), ako dopravovateľom a Železnicami Slovenskej Republiky, generálne riaditeľstvo, Klemensova 8, 813 61 Bratislava (ďalej len „Železnice SR“), ktorých právnym nástupcom je Železničná spoločnosť a. s. Dohoda o spolupráci bola podpísaná dňa 08.03.1999 štatutárnymi zástupcami týchto spoločností a jej nedeliteľnou súčasťou sú Dodatok č. 1 zo dňa 28.04.1999, Dodatok č. 2 zo dňa 29.09.1999, Dodatok č. 3 zo dňa 15.10.2001 a Dodatok č. 4 zo dňa 16.10.2001. 
Po transformácii Železníc SR na dva subjekty je v prípade tejto dohody právnym nástupcom Železníc SR Železničná spoločnosť a. s.
	EXPRESS Internationale Spedition AG, Wohllebengasse 18, 1040 Viedeň sa uznesením valného zhromaždenia zo dňa 14.08.2001 transformovala na spoločnosť s ručením obmedzeným s názvom EXPRESS GmbH. 
  	Podľa § 44 ods. 1 zákona sa právne vzťahy vzniknuté pred dňom nadobudnutia účinnosti tohto zákona posudzujú podľa doterajších predpisov. V prípade zneužívania dominantného postavenia ide o posúdenie, či konanie spoločností bolo v rozpore s právnymi predpismi, ktoré boli účinné v čase jeho vzniku.
	Predmetné dohody a zmluvy uzavreté pred účinnosťou zákona posudzoval úrad z hmotnoprávneho hľadiska podľa dovtedy platného zákona č. 188/1994 Z. z. o ochrane hospodárskej súťaže v znení neskorších predpisov (ďalej len „zákon č. 188/1994 Z. z.“). Dohody a zmluvy uzavreté po účinnosti zákona boli posudzované podľa zákona.
Z procesnoprávneho hľadiska postupoval úrad na základe § 44 ods. 2 zákona v celom rozsahu správneho konania podľa zákona.
Podľa § 2 ods. 1 zákona sa zákon vzťahuje na podnikateľov, orgány štátnej správy a orgány územnej samosprávy. Podľa § 3 ods. 2 zákona podnikateľ na účely tohto zákona je podnikateľ podľa osobitného predpisu (§ 2 Obchodného zákonníka) ďalej fyzická osoba a právnická osoba a ich združenia, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

Železničná spoločnosť a. s.

	Železničná spoločnosť a. s. je podľa zákona č. 259/2001 Z. z. o Železničnej spoločnosti a. s. a o zmene a doplnení zákona SNR č. 258/1993 Z. z. o Železniciach Slovenskej republiky v znení zákona č. 152/1997 Z. z., ktorý nadobudol účinnosť 01.08.2001 právnym nástupcom Železníc SR, na ktorého prešli, okrem iného, aj práva a povinnosti z Dohody o spolupráci.  
	Podľa výpisu z obchodného registra Okresného súdu Bratislava I, vložka číslo: 2893/B, bola Železničná spoločnosť a. s. založená  zakladateľskou listinou zo dňa 06.12.2001 za účelom prepravy osôb a vecí na celoštátnych dráhach, na zriaďovanie a prevádzkovanie dráh osobitného určenia, na zriaďovanie a prevádzkovanie železničných telekomunikačných a rádiových sietí, na prepravu kombinovanou dopravou, na stavbu a údržbu železničných tratí, na údržbu a opravy dopravných prostriedkov, na vnútroštátne a medzinárodné zasielateľstvo, na prekládku tovarov a na ďalšie uvedené činnosti.  Obrat spoločnosti za rok 2002 činil 19 085 652 tis. Sk.

Express Slovakia a. s.

	Spoločnosť Express Slovakia a. s. je dcérska spoločnosť podnikateľa Express GmbH, ktorá rozhoduje v obchodných záležitostiach samostatne a vo svojom mene.

	Podľa výpisu z obchodného registra Okresného súdu Bratislava I je predmetom činnosti spoločnosti sprostredkovateľská činnosť v oblasti dopravy, špedičná činnosť, nájom a prenájom železničných vagónov a kontajnerov, predaj a kúpa tovaru v rozsahu voľnej živnosti, faktoring a forfaiting okrem súdneho vymáhania pohľadávok a zasielateľstvo.

Express GmbH
	Spoločnosť Express GmbH je zapísaná v Justičnom firemnom registri pri obchodnom súde Viedeň. Predmetom jej činnosti je vykonávanie špedičných služieb a preprava tovarov, poskytovanie logistických služieb a účasť a preberanie vedenia spoločností s rovnakým alebo podobným predmetom činnosti.
Proxar a. s.

	Spoločnosť Proxar a. s. podľa výpisu z obchodného registra Okresného súdu Žilina bola založená zakladateľskou zmluvou dňa 31.12.1998 ako právny nástupca zrušenej spoločnosti Proxar Slovakia Internationale Spedition, a. s. r., Ružomberok, Bystrická cesta 13. Spoločnosť má v predmete činnosti maloobchod a veľkoobchod so strojmi a strojnými zariadeniami a ďalšími výrobkami tam vymenovaných odvetví, sprostredkovanie obchodu a služieb, leasingovú činnosť, prenájom nehnuteľností, faktoring, organizáciu podujatí, sprostredkovanie v doprave, zabezpečovanie colných formalít, avizáciu zahraničných dopravcov, činnosť colných deklarantov, colné sprostredkovanie, zasielateľstvo a pod.
 
NAKURAIL AG

	Spoločnosť NAKURAIL AG so sídlom vo Švajčiarsku je akciovou spoločnosťou, ktorá podniká na území Slovenskej republiky v oblasti zasielateľských služieb.   

	Z vyššie uvedených skutočností vyplýva, že tieto spoločnosti sú podnikateľmi v zmysle § 3 ods. 2 zákona

Účastníci správneho konania 

	Podľa § 25 ods. 3 zákona sú účastníkmi správneho konania navrhovateľ a podnikatelia, o ktorých právach, právom chránených záujmoch a povinnostiach sa má rozhodnúť. Účastníkmi tohto správneho konania sú od začiatku správneho konania Železničná spoločnosť a. s., Express Slovakia „Medzinárodná preprava a. s.“, Kukučínova 32, 831 03 Bratislava (ďalej len „Express Slovakia a. s.) a EXPRESS GmbH. Espress Slovakia a. s. a EXPRESS GmbH v tomto správnom konaní zastupuje JUDr. Pavol Hagyari, advokát, Podtatranského 1, 811 05 Bratislava. 

V zmysle Dohody o spolupráci a jej Dodatku č. 1 zo dňa 28.04.1999 sú v bode 1 ako „dopravovateľ“ chápané aj dcérske spoločnosti EXPRESSu GmbH a to Express Slovakia, Express Moravia a River Budapest. Dodatok č. 1 k Dohode o spolupráci postráda podpisy v ňom uvedených dcérskych spoločností - Express Slovakia a. s., Express Moravia a River Budapest. V rokoch 1999 až 2003 dochádzalo k praktickému plneniu zo strany dcérskej spoločnosti Express Slovakia a. s. Pre Železničnú spoločnosť a. s. boli vykonávané a fakturované služby pri preprave tovaru a zo strany Železničnej spoločnosti a. s. bola dobropisovaná provízia vo výškach dohodnutých v dodatkoch. Táto skutočnosť je relevantná pre posúdenie spoločnosti Express Slovakia a. s. účastníka správneho konania.

Dcérske spoločnosti, Express Moravia a River Budapest, podľa vyjadrenia právneho zástupcu Expressu GmbH i Expressu Slovakia a. s. nevykonávali a nevykonávajú na území Slovenskej republiky žiadnu činnosť. Podľa vyjadrenia Železničnej spoločnosti a. s. k žiadnemu plneniu Dohody o spolupráci spoločnosťami Express Moravia a River Budapest v rokoch 1999 až 2003 nedošlo. 
	
Spoločnosť Proxar a. s. uzatvorila so Železničnou spoločnosťou a. s. dve Dohody o spolupráci, a to zo dňa 08.03.1999 a zo dňa 06.05.2002.
	
Spoločnosť NAKURAIL AG uzatvorila so Železničnou spoločnosťou a. s. Kooperačnú dohodu o spolupráci v nákladnej preprave a to zo dňa 27.01.1998 a ďalšiu Kooperačnú dohodu o spolupráci v nákladnej preprave zo dňa 30.11.2002. 

Listom zo dňa 21.11.2003 pod č. 7231/1,2/PMÚ SR/2003 úrad priznal postavenie účastníka tohto správneho konania aj spoločnosti Proxar Slovakia, Internationale Spedition a. s., Bellova 3, Košice (ďalej len „Proxar a. s.“) a spoločnosti NAKURAIL AG (Kuhne&Nagel-Haus), Dorfstrasse 50, CH – 8834 Schindellegi, Švajčiarsko (ďalej len “NAKURAIL AG”)z dôvodu, že týmto spoločnostiam bola Železničnou spoločnosťou a. s.taktiež poskytovaná provízia v rámci platných dohôd, vyžiadaných úradom. 

Predmet zmlúv

1. Podľa Dohody o spolupráci spoločností Železničná spoločnosť a. s., EXPRESS GmbH a Express Slovakia a. s. je predmetom plnenia zabezpečovanie transportov vo vozňovej nákladnej preprave vo všetkých oblastiach trhu a spojeniach medzi krajinami, akvizície, spracovanie trhu a starostlivosť o zákazníkov, odovzdávanie ponúk, spracovávanie plánov prepravy, dozor nad prepravou a jej kontrola. Okrem toho bude dopravovateľ, spoločnosť EXPRESS GmbH a Express Slovakia a. s. zabezpečovať objednávanie vagónov, organizáciu/realizáciu dovozných a odvozných služieb, nakladanie, prekladanie a vykladanie, pohraničné/colné služby, avizovanie, obstarávanie dokladov, obstarávanie vedľajších prepravných výkonov, zmrazovanie, zakrývanie, starostlivosť o živé zvieratá a ich sprevádzanie, zabezpečovanie dodržiavania predpisov o preprave nebezpečného tovaru, neutralizovanie, denaturovanie atď., informácie a opatrenia pri prekážkach pri preprave a odovzdávaní, použitie súkromných vagónov, atď.

	(táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

 2.  Kooperačná zmluva o spolupráci v nákladnej preprave, uzatvorená medzi Železnicami SR a firmou NAKURAIL AG bola podpísaná spoločnosťou NAKURAIL AG dňa 10.03.1998 so spätnou účinnosťou od 01.01.1998 do 31.12.2002. Účelom zmluvy bolo zintenzívnenie kontaktov  k obojstrannému úžitku vo všetkých oblastiach nákladnej dopravy a prepravy. 

3.  Dohoda o spolupráci, uzatvorená medzi spoločnosťou Proxar a. s. ako dopravovateľom a Železnicami SR uzatvorená dňa 08.03.1999 za účelom úzkej spolupráce s vymedzením plnenia zo strany dopravovateľa, ktoré má charakter poskytovania zasielateľských služieb pri preprave tovaru.
	(táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

	Dňa 06.05.2002 bola podpísaná ďalšia Dohoda o spolupráci s rovnakým textom. 
V Dohodách o spolupráci, ktorú podpísala Železničná spoločnosť a. s. so spoločnosťami EXPRESS GmbH, Express Slovakia a. s. a so spoločnosťou Proxar a. s., a v Kooperačnej zmluve o podmienkach v nákladnej preprave so spoločnosťou NAKURAIL AG, sa výška základnej provízie v % odvíja od celkového ročného obratu, z vykonanej zasielateľskej činnosti, ktorá je predmetom podnikania v zmysle výpisu z obchodného registra spoločností. Dopravovateľ, teda zasielateľská spoločnosť, nemôže byť zároveň účastníkom dohody alebo zmluvy o vykonávaní zasielateľskej činnosti a zároveň tzv. treťou stranou, pre ktorú by sa táto činnosť sprostredkovávala. 

Úrad preto zastáva názor, že významovo nemohlo ísť o províziu, ale o odmenu. Pre účely tohto rozhodnutia však bude úrad z dôvodu lepšej prehľadnosti naďalej používať termín provízia, ktorý obsahujú vyššie uvedené zmluvy resp. dohody.
1. Vymedzenie relevantných trhov 
	Podľa § 7 ods. 3 zákona č. 188/1994 Z. z. je relevantný trh priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo zastupiteľné. 
Podľa ustanovenia § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. 
Znenie § 7 ods. 3 zákona č. 188/1994 Z. z. a § 3 ods. 3 zákona je teda takmer rovnaké a význam týchto ustanovení je totožný.
Zákon ďalej vymedzuje aj pojem „tovarový relevantný trh“ , ktorý zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. Priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami. 
Úrad na základe predložených podkladov a na základe vlastnej analýzy vymedzil tovarové relevantné trhy nasledovne:

1.	relevantný trh so službami v železničnej doprave na stredných a dlhých tratiach pre komoditu uhlie a to na území Slovenskej republiky,
2.	relevantný trh so službami v železničnej doprave na stredných a dlhých tratiach pre komoditu železná ruda a to na území Slovenskej republiky a 
3.	relevantný trh so službami zasielateľských spoločností pri preprave tovaru v Slovenskej republike (ďalej len „dotknutý trh“).

Zasielateľská činnosť spočíva v obstaraní prepravy veci, prípadne ďalšie úkony spojené s prepravou veci a to vo vlastnom mene a na cudzí účet. Zasielateľ, v prípade Dohody o spolupráci pomenovaný ako „dopravovateľ“, je právnická osoba, ktorá zabezpečuje prepravu tovaru pre prepravcu tým, že poskytuje pre prepravu rôzne nutné služby ako: colné vybavenie, poistenie, informačný servis, manipuláciu s tovarom, t. j. nakládku, vykládku, prekládku, úhradu dovozného zúčastneným železniciam a podobne.

Preprava tovaru je premiestnenie, alebo premiestňovanie osôb a tovaru ako výsledok dopravy. Dovozné je cena za prepravu tovaru stanovená príslušnými tabuľkami pre jednotlivé tarify. Prepravné je súčet dovozného a doplňujúcich poplatkov ako: poplatky za použitie špeciálnych vozňov, za upevnenie kontajnera na vozni, za manipuláciu s tovarom, prístavné, pobyt vozňa, nový podaj, zmena prepravnej zmluvy, spisovanie zápisníc, zastupovanie v colnom konaní a podobne.

	Železničná doprava je v zmysle zákona tovar, ktorý slúži na uspokojenie určitých potrieb užívateľa. Úrad pri vymedzení tovarového relevantného trhu skúmal, ktoré zhodné, alebo vzájomne zastupiteľné tovary sú schopné uspokojiť potreby užívateľa.

	Úrad najprv vylúčil z analýzy vodnú a leteckú dopravu vzhľadom na špecifickosť týchto dopráv, a to z dôvodu ceny a prístupu na letisko pri leteckej doprave a z dôvodu územnej nedostupnosti lodnej dopravnej cesty z celého územia Slovenskej republiky. V obidvoch prípadoch by sa jednalo o kombinovanú prepravu. Úrad preto skúmal možnosti zastupiteľnosti zostávajúcich dvoch možností dopravy, t.j. železničnej a cestnej.

	Príslušní zákazníci pri výbere typu dopravy preferujú predovšetkým komplexné vyhodnotenie týchto aspektov: rýchlosť dopravy, dodacie lehoty, ložný priestor, cenu. Na výber má ďalej vplyv dopravná vzdialenosť, množstvo a druh dopravovaného tovaru, typ zákazníka, dostupnosť druhu dopravy (napojenie na železničnú sieť vlečkou). V súčasnosti sa tiež začína rozlišovať rýchla cestná doprava pre sofistikované produkty a železničná  pre dopravu surovín, polotovarov, prípadne produktov s nižšou pridanou hodnotou.

	Z pohľadu užívateľa, výrobcu, obchodníka, alebo všeobecne vlastníka tovaru, pre ktorého vykonávajú služby pri preprave tovaru zasielateľské spoločnosti, ktoré zabezpečujú dopravu a s ňou súvisiace služby pre svojich klientov ( ďalej len „ preprava“), je dôležitá charakteristika tovaru, ktorá vo svojej podstate určuje spôsob dopravy.

	Úrad preto dňa 13.10.2003 požiadal listom č. 6333/PMÚ SR/2003 Železničnú spoločnosť a.s. o predloženie údajov o tovare dopravovanom železničnou cestou za roky 1999 až 2002 a za január až august roku 2003. V rámci podkladov, ktoré úrad obdržal dňa 24.10.2003 boli skúmané štandardne dopravované komodity po železnici t.j. tie, pre ktoré nie je typický iný druh dopravy.

	Podľa vyjadrenia Železničnej spoločnosti a.s. sú faktory, ktoré ovplyvňujú zákazníka pre dopravu železničnou cestou nasledujúce:

	-množstvo a druh tovaru, t.j. komodita,
	-dopravná vzdialenosť,
	-typ zákazníka,
	-dostupnosť druhu dopravy.
	
	Najdôležitejším faktorom pri výbere dopravy je komodita. V prípade výberu dopravy železničnou cestou sa hlavne jedná o prepravu pevných palív (uhlia), železnej rudy, ropných produktov a chémie, stavebnín a hutníckych a strojárskych výrobkov, ktoré podľa predložených podkladov tvoria podľa jednotlivých skúmaných rokov od 81,8 až do 84,6% celkového dopravovaného objemu po železnici.

	Z tohto prehľadu TOP komodít a prepraveného objemu v tonách železničnou cestou za roky 1999 až 2002 a za mesiace 1. až 9. 2003 z podkladov Železničnej spoločnosti a.s. vyplýva, že najväčší podiel z prepraveného objemu TOP komodít v tonách zaznamenávali komodity uhlie a železná ruda. V rokoch 1998 až 2003 bola komodita uhlie a železná ruda najdôležitejším segmentom dopravy.
	Pre tieto dve komodity možno dopravu  železničnou cestou charakterizovať ako dopravu hromadných substrátov. Obvykle sa jedná o požiadavky veľkých zákazníkov, tzv. kľúčových, u ktorých nemožno z kapacitných, technologických a ekonomických dôvodov predpokladať zásadnú zmenu železničnej dopravy na dopravu cestnú. Sú to subjekty zamerané na základné spracovanie surovín, ktorí tiež disponujú napojením na železničnú sieť vlastnou vlečkou. Doprava inými dopravnými spôsobmi na stredné a dlhé vzdialenosti nie je v prípade týchto tovarov štandardná ani racionálna, t.j. nie je zastupiteľná s inými druhmi dopravy.
	Úrad na záver vymedzil priestorový relevantný trh územím, na ktorom boli súťažné podmienky také homogénne, že toto územie mohlo byť odčlenené od ostatných území s odlišnými súťažnými podmienkami. Priestorový relevantný trh sa kryje s územím Slovenskej republiky z nasledujúcich dôvodov:

	-železničná dopravná cesta má charakter sieťového odvetvia, pre dopravu sypkých substrátov, ako je uhlie a železná ruda, ktoré vyžadujú zavlečkovanie v mieste určenia, je dostupná na celom území Slovenskej republiky,

	-podmienky sú homogénne na celom území, t.j. cena, kvalita a včasnosť ponuky. Pri tranzitnej doprave cez územie Slovenskej republiky sú tieto podmienky platné iba pre územie Slovenskej republiky. Pri vývoze sú tieto podmienky platné z odvozného miesta až po hranice Slovenskej republiky a pri dovoze z hraníc až na miesto určenia.

	Úrad preto vymedzil relevantný trh, na ktorom posudzoval postavenie Železničnej spoločnosti a.s., ako trh so železničnou dopravou v Slovenskej republike na stredných a dlhých tratiach pre komodity – uhlie a železná ruda, ktorých dopravovanie iným spôsobom ako železnicou nie je možné z dôvodov, že je neefektívne, neracionálne a pri veľkých množstvách a na dlhých tratiach je technicky nerealizovateľné, t.j. doprava týchto komodít vyžaduje špecifické podmienky. 

	Úrad posúdil dopravu železničnou cestou ako nezastupiteľnú s iným spôsobom dopravy pre najvýznamnejšie dopravné komodity – pre pevné palivá – uhlie a pre železnú rudu, ktoré tvoria najvýznamnejší podiel v železničnej doprave v Slovenskej republike.

2. Definícia dominantného postavenia Železničnej spoločnosti a.s. na relevantnom trhu.

Ďalej úrad posúdil postavenie Železničnej spoločnosti a.s. na relevantnom trhu so službami v železničnej doprave na stredných a dlhých tratiach pre komoditu uhlie a to na území Slovenskej republiky a relevantnom trhu so službami v železničnej doprave na stredných a dlhých tratiach pre komoditu železná ruda a to na území Slovenskej republiky.

Podľa §  8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej súťaži a ktorí sa vzhľadom na svoju ekonomickú silu môžu správať nezávisle. Existencia dominantného postavenia podnikateľa nie je porušením zákona. Porušením zákona je zneužitie dominantného postavenia. Schopnosť  podnikateľa sťažovať udržiavanie efektívnej súťaže na relevantnom trhu je umožnená tým, že ako podnikateľ v dominantnom postavení sa môže správať zjavne nezávisle od svojich konkurentov aj zákazníkov. Definícia dominantného postavenia podľa § 7 ods. 1 zákona č. 188/1994 Z. z. je významovo totožná s tým rozdielom, že § 7 ods. 2 zákona č. 188/1994 Z. z. predpokladá, ak sa nepreukáže niečo iné, že podnikateľ nie je vystavený podstatnej súťaži, ak jeho podiel na trh je najmenej 40 %.

Existencia dominantného postavenia môže pochádzať z niekoľkých faktorov, ale medzi týmito faktormi vysoko dôležitým je existencia veľmi veľkých trhových podielov. Podnikateľ, ktorý má veľmi veľký trhový podiel a udržuje si ho nejaký čas, je kvôli tomuto podielu v pozícii sily, ktorá ho robí nevyhnutným obchodným parterom a ktorá mu tiež zabezpečuje takú nezávislosť konania, ktorá je znakom dominantného postavenia. Veľký trhový podiel sám osebe ešte nemusí byť dôkazom dominantného postavenia, preto je nevyhnutné posudzovať tento podiel v kontexte s podielmi ostatných konkurentov na trhu a brať v úvahu najmä odstupy medzi podielmi jednotlivých konkurentov ako aj jeho vývoj v určitom časovom úseku. Komplexná analýza štruktúry trhu z hľadiska pozície najvýznamnejších súťažiteľov je pre skúmanie dominantného postavenia určitého podnikateľa nevyhnutná.

Železničná spoločnosť a.s. až do liberalizácie dopravnej cesty k 01.04.2003 pôsobila ako jediná dopravná spoločnosť. Železničná spoločnosť a.s. vykonávala túto činnosť v zmysle zákona č. 259/2001 Z. z. o Železniciach Slovenskej republiky v znení zákona č. 152/1997 Z. z., ktorý nadobudol účinnosť 01.08.2001, podľa ktorého je Železničná spoločnosť a.s. právnym nástupcom Železníc SR, na ktorého prešli aj práva a povinnosti z Dohody o spolupráci. V čase podpísania od roku 1998, kedy bola uzatvorená prvá z posudzovaných zmlúv, až do súčasnosti bola a je Železničná spoločnosť a.s. jediná spoločnosť pôsobiaca na relevantnom trhu so službami v železničnej doprave na stredných a dlhých tratiach pre komoditu uhlie a to na území Slovenskej republiky a relevantnom trhu so službami v železničnej doprave na stredných a dlhých tratiach pre komoditu železná ruda a to na území Slovenskej republiky, nakoľko žiadna iná spoločnosť túto činnosť štandardne a v takom rozsahu nevykonáva. Podiel Železničnej spoločnosti, a.s. na týchto trhoch je dlhodobo 100 %. Na týchto relevantných trhoch nepodnikajú žiadne iné spoločnosti.

	Úrad zobral do úvahy taktiež ekonomickú silu Železničnej spoločnosti a.s., jej tradíciu pri doprave tovaru v Slovenskej republike, dlhodobé partnerské vzťahy so svojimi odberateľmi a jednoznačne uzatvoril analýzu postavenia Železničnej spoločnosti a.s. na relevantnom trhu s dopravou hromadných substrátov – uhlia a železnej rudy v Slovenskej republike so záverom, že Železničná spoločnosť a. s. má na relevantnom trhu so službami v železničnej doprave na stredných a dlhých tratiach pre komoditu uhlie a to na území Slovenskej republiky a relevantnom trhu so službami v železničnej doprave na stredných a dlhých tratiach pre komoditu železná ruda a to na území Slovenskej republiky dominantné postavenie podľa § 7 ods. 1 zákona č. 188/1994 Z. z. aj podľa § 8 ods. 1 zákona. 

3. Posúdenie zneužívajúcej praktiky.

Pri posudzovaní jednotlivých častí dohôd a zmlúv vo vzťahu k platným zákonom o ochrane hospodárskej súťaže a zároveň dátumu, v ktorom boli podpísané, vychádzal úrad z ustanovenia § 7 ods. 5 zákona č. 188/1994 Z. z. a § 8 ods. 2 zákona. 

Zneužitím dominantného postavenia na relevantnom trhu je podľa § 7 ods. 5 zákona č. 188/1994 Z. z. najmä:

a)	priame alebo nepriame vynucovanie neprimeraných podmienok v zmluvách,
b)	obmedzenie výroby, odbytu alebo technického vývoja tovaru na úkor spotrebiteľov,  
c)	uplatňovanie rozdielnych podmienok pri zhodnom alebo porovnateľnom plnení voči jednotlivým podnikateľom, ktorými sú títo v hospodárskej súťaži znevýhodňovaní (diskriminácia),
d)	viazanie súhlasu s uzatvorením zmluvy na podmienku, že druhá zmluvná strana odoberie aj ďalšie plnenie, ktoré s požadovaným predmetom vecne ani podľa obchodných zvyklostí nesúvisí. 

Zneužitím dominantného postavenia na relevantnom trhu je podľa § 8 ods. 2 zákona najmä :

a)	priame alebo nepriame vynucovanie neprimeraných podmienok v zmluvách,
b)	hrozba obmedzenia alebo obmedzenie výroby, odbytu alebo technického vývoja tovaru na úkor užívateľov,  
c)	uplatňovanie rozdielnych podmienok pri zhodnom alebo porovnateľnom plnení voči jednotlivým podnikateľom, ktorými sú alebo môžu byť títo podnikatelia znevýhodňovaní v súťaži, 
d)	viazanie súhlasu s uzatvorením zmluvy na podmienku, že druhá zmluvná strana prijme aj ďalšie záväzky, ktoré svojou povahou alebo podľa obchodných zvyklostí nesúvisia s predmetom týchto zmlúv, 
e)	dočasné zneužívanie ekonomickej sily s cieľom vylúčiť súťaž. 

 Úrad počas správneho konania analyzoval, či uplatňovaním niektorých ustanovení dohôd alebo zmlúv, došlo k obmedzeniu hospodárskej súťaže na dotknutom relevantnom trhu, t. j. na trhu s poskytovaním zasielateľských služieb v oblasti prepravy tovaru.

Skutková podstata týchto ustanovení zákona a zákona č. 188/1994 Z. z. v písm. c) je rovnaká, líšia sa iba v hodnotení skutočných dopadov na hospodársku súťaž na predmetných relevantných trhoch. Kým zákon č. 188/1994 Z. z. posudzuje len skutočné dopady z konkrétneho protisúťažného konania subjektov na konkrétne relevantné trhy, zákon posudzuje ako obmedzovanie hospodárskej súťaže aj potenciálne dopady od potencionálnych účastníkov konkrétnych relevantných trhov, teda pripúšťa aj možnosť obmedzenia hospodárskej súťaže.

3.1	Úrad analyzoval text dohôd a zmlúv z pohľadu ustanovení § 7 ods. 5 písm. c) zákona č. 188/1994 Z. z., a to  

-Dohody o spolupráci, ktorá obsahuje ustanovenie o provízii, ktorú poskytne Železničná spoločnosť a. s. ako odmenu za činnosť spoločnosti EXPRESS GmbH, a jej dcérskej spoločnosti Express Slovakia 

(táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

- Dohody o spolupráci uzatvorené medzi spoločnosťami Proxar a. s. a Železničnou spoločnosťou a. s.  dňa 08.03.1999. (táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

Skutočné plnenie dohody preukázala na požiadanie úradu Železničná spoločnosť a. s. listami zo dňa 24.11.2003, ktoré boli doručené úradu dňa 27.11.2003 pod č. 7347 a 7348/PMÚ SR/2003. 

(táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

- Kooperačnej zmluvy o spolupráci v nákladnej preprave, ktorá bola uzatvorené medzi Železničnou spoločnosťou a. s. a spoločnosťou NAKURAIL AG dňa 27.01.1998.

 
   
3.2	Úrad analyzoval text predmetných dohôd a zmlúv z pohľadu ustanovení § 8 ods. 2 písm. c) zákona, a to

- Dohody o spolupráci uzatvorené medzi spoločnosťami Proxar a. s. a Železničnou spoločnosťou a. s. dňa 06.05.2002

 (táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

Skutočné plnenie dohody preukázala na požiadanie úradu Železničná spoločnosť a. s. listami zo dňa 24.11.2003, ktoré boli doručené úradu dňa 27.11.2003 pod č. 7347 a 7348/PMÚ SR/2003. 

(táto zmluva bola označená ako obchodné tajomstvo, preto je nasledujúca časť rozhodnutia sprístupnená len zmluvným stranám)

- Kooperačnej zmluvy o spolupráci v nákladnej preprave, ktorá bola uzatvorená medzi Železničnou spoločnosťou a. s. a spoločnosťou NAKURAIL AG dňa 30.11.2002.

Úrad ďalej analyzoval postup Železničnej spoločnosti a. s. voči jednotlivým účastníkom hospodárskej súťaže na relevantnom trhu so službami zasielateľských spoločností pri preprave tovaru v Slovenskej republike vo vzťahu k Smernici nasledovne: 

Podľa vyjadrenia Železničnej spoločnosti a. s. táto každoročne, v rámci svojej obchodnej politiky, usporadúva seminár pre zasielateľské spoločnosti, kde informuje o prepravných podmienkach na železnici pre budúci rok. „Systém dohadovania ceny vychádza zo základného princípu, ktorým je skutočnosť, že tarifa obsahuje ponukovú cenu za prepravnú službu. Tarifa stanovuje tarifné, ponukové ceny a niektoré tarifné prirážky a zrážky. Pre získanie a udržanie si zákazníkov v existujúcom konkurenčnom prostredí je s platnosťou pre každý kalendárny rok spracovaná a generálnym riaditeľom Železničnej spoločnosti a. s. schválená „Smernica pre dohodovanie podmienok prepravy tovaru“ (ďalej len „Smernica“). V záujme dosiahnutia efektívnosti obchodnej činnosti je v Smernici vypracovaný transparentný systém pre dohodovanie ceny, vychádzajúci z daných prepravných a tarifných podmienok, rešpektujúci konkurenčné prostredie. Cenu možno dohodnúť znížením alebo zvýšením tarifnej ceny podľa presne definovaných pravidiel s prihliadnutím na aktuálne tržné ceny a špecifické požiadavky zákazníka. Železničná spoločnosť a. s. v rámci uplatnenia obchodnej politiky informuje zákazníkov prostredníctvom Prepravného a tarifného vestníka (PTV), v konkretizácii pre rok 2003 PTV 10-11/2003, časť G – rôzne oznámenia, smernice a pokyny G 9/10-11/2003.“ (Smernicu Železničná spoločnosť a. s. považuje za obchodné tajomstvo, okrem častí, zverejnených v PTV, ktoré vecne popisujú podmienky, ale neuvádzajú žiadne číselné hodnoty.) 

Po analyzovaní predloženej Smernice úrad hodnotí samotné podmienky pre dohodovanie podmienok prepravy tovaru nielen za transparentné, ale aj pokrývajúce všetky špecifické požiadavky odberateľov. Smernica vymedzuje aj okruh zamestnancov, oprávnených vykonávať obchodnú činnosť pri zabezpečovaní prepravných výkonov a pridaných služieb. Smernica stanovuje aj formu a obsah Zmluvy o podmienkach nákladnej prepravy tovaru, v Smernici je uvedená ako vzorová zmluva. Táto zmluva obsahuje charakteristiku zmluvných strán, predmet zmluvy, povinnosti zmluvných strán. Článok 4 obsahuje charakteristiku Ceny a platobných podmienok, vzorová zmluva, ale neobsahuje žiadny článok o provízii. Následne za podpisom Zmluvy sa uzatvára Dohoda o cene v dovoze a vo vývoze, prípadne o tranzite a o vnútroštátnej preprave. Je možné uzatvoriť aj „Zvláštnu Dohodu“ za účelom komplexného, rýchleho a efektívneho poskytnutia cenovej ponuky, ale len za platnosti vzorovej zmluvy. Ďalej je možné podľa Smernice oceniť aj „Mimoriadnu zásielku“, ktorá presahuje štandardné technické a prevádzkové podmienky pri preprave. Podľa Smernice v časti 5 Ceny je možné dohodnúť v kompetencii generálneho alebo obchodného riaditeľa po zdôvodnení a po vykonanej kalkulácii „Výnimočnú cenu“ zvýšením alebo znížením ponukovej ceny (podľa rozsahu, druhu, spôsobu realizovania a pod.). Na výpočet zrážky alebo prirážky slúžia tabuľky koeficientov. Smernica v časti 5 Ceny uvádza v odseku 5.2.1 Druhy zrážok a prirážok z alebo k tarifnej cene. Sú to :

5.2.1.1. Zrážka množstevná  za fakturovaný objem prepravy
5.2.1.2. Zrážka za ucelený vlak
5.2.1.3. Zrážka za manipuláciu mimo obvod ŽSR
5.2.1.4. Zrážka za hmotnostne nevyťažený ale priestorovo využitý vozeň
5.2.1.5. Zrážka pásmová.

Ďalej smernica umožňuje použiť aj ďalšie zrážky a prirážky z doplňujúcich poplatkov.

Úrad považuje vymenované spôsoby oceňovania uvedené v Smernici za celú škálu možností na pokrytie všetkých spôsobov vykonávania prepravy na železniciach v Slovenskej republike. Úrad Dohody o spolupráci a Kooperačné zmluvy o podmienkach nákladnej prepravy, konkrétne ustanovenia o Provízii, považuje za neštandardný spôsob vymedzenia obchodných podmienok, ktorý nemá oporu v rámcovej zmluve ani vo všeobecných podmienkach pre nákladnú prepravu. Možnosti dohodnutia provízie v dohodách alebo zmluvách neboli nikde zverejnené, ostatní účastníci, okrem tých spoločností, ktoré sú účastníkmi konania, neboli o týchto možnostiach informovaní. Úrad má o tejto skutočnosti dôkazy z podkladov iného správneho konania, vedeného na úrade v súčasnosti.

Naviac došlo zo strany Železničnej spoločnosti a. s. aj k rozdielnemu posudzovaniu činnosti štyroch prepravcov, účastníkov predmetného správneho konania, v rámci jednotlivých uzatvorených zmlúv a dohôd. Na základe neexistujúcich pravidiel boli dohodnuté rozdielne výšky provízie, vo všetkých prípadoch nižšie ako provízia pre spoločnosť EXPRESS GmbH a Express Slovakia a. s.

Dopady na dotknutý trh

Postup Železničnej spoločnosti a. s. pri dohodnutí a aj realizácii horeuvedených dohôd v praktickej činnosti mal nasledovný dopad na vývoj na zasielateľskom trhu v rokoch 1999 až 2003. 

Pre ilustráciu úrad uvádza vývoj podielov jednotlivých spoločností v rokoch 1999 až 2003 na typických trhoch pre železnicu,  a to s prepravou železnej rudy a uhlia ( preprava za spoločnosti EXPRESS GmbH a Express Slovakia a. s. uvedená spolu ako „Express Group“) :

Preprava železnej rudy
V roku 1999, pred uplatnením provízie pre skupinu štyroch účastníkov konania, mala na prepravnom trhu so železnou rudou vedúce postavenie spoločnosť Trade Trans Rail a to 40,6 %, za skutočnosť roku 2003 klesol jej podiel na 0,7 %.
V roku 1999 bola na 2. priečke spoločnosť Meridien Transport s podielom 29 %, v roku 2003 sa spoločnosť na tomto trhu vôbec nevyskytuje. 
Naopak, štyrom spoločnostiam, s ktorými mala Železničná spoločnosť podpísané predmetné dohody a zmluvy, objem prepráv vzrástol nasledujúco:   
Spoločnosť Proxar mala v roku 1999 podiel 5 % , pri ukončení zmlúv k 31.12.2002 mala na tomto trhu 23,1 %, teda objem prepráv vzrástol 4,6 krát.
V roku 1999 mali spoločnosti Express Group 11,1%, za skutočnosť 2003 majú podiel 55,2 %, teda objem prepráv vzrástol 5,0 krát.
Spoločnosť NAKURAIL AG, resp. jej účastinné spoločnosti na tomto trhu pôsobia iba okrajovo.
Záverom je nutné uviesť, že celkový prepravený objem v tonách, v typickej komodite pre železničnú prepravu klesol z 11 739 219 ton v roku 1999 na 8 464 504 ton v roku 2003, t. j. je na úrovni 72,1 %.

Preprava uhlia
Kým v roku 1999 mala najväčší podiel spoločnosť Trade Trans Rail a to 33,2 %, v roku 2003 má táto spoločnosť iba 10,6 %-ný podiel.
Naopak, spoločnosti Express Group mali v roku 1999 iba 6,6 %-ný podiel, v roku 2003 je to 46,8 %-ný podiel.

Záverom je nutné uviesť, že celkový prepravený objem v tejto typickej komodite pre železničnú prepravu klesol z 9 076 587 ton v roku 1999 na 5 758 975 ton v roku 2003, t. j. je na úrovni 63,4 %.

Úrad vyhodnotil podpísanie Dohôd o spolupráci a Kooperačných dohôd o spolupráci v nákladnej preprave s ustanoveniami, týkajúcimi sa provízie za poskytovanie zasielateľských služieb, a následné plnenie týchto dohôd v rokoch 1998 až 2003 za činnosť, ktorá obmedzuje hospodársku súťaž na tuzemskom trhu. Dôsledkom uplatňovania rozdielnych podmienok pri zhodnom alebo porovnateľnom plnení voči jednotlivým podnikateľom - spoločnostiam, ktoré poskytujú zasielateľské služby v oblasti prepravy tovaru je skutočnosť, že tieto boli a sú  v hospodárskej súťaži znevýhodňované.

Vyššie uvedený rozdielny postup Železničnej spoločnosti a.s. voči niektorým účastníkom relevantného trhu so službami zasielateľských spoločností na území Slovenskej republiky posúdil úrad ako uplatňovanie rozdielnych podmienok pri zhodnom alebo porovnateľnom plnení voči jednotlivým podnikateľom, ktorými sú títo podnikatelia znevýhodňovaní v súťaži podľa § 7 ods. 5 písm. c) zákona č. 188/1994 Z. z. a podľa § 8 ods. 2 písm. c) zákona. 

Podľa § 33 zákona úrad vyzval listami č. 6718-1,2/PMÚ SR/2003 zo dňa 30.10.2003 Železničnú spoločnosť a. s., spoločnosti EXPRESS Gmbh a Express Slovakia a. s. pred vydaním rozhodnutia vo veci, aby sa ústne alebo písomne vyjadrili k jeho podkladu a k spôsobu jeho zistenia, prípadne aby navrhli jeho doplnenie, a zároveň podali informáciu o záveroch prešetrovania, ku ktorým úrad na základe jemu dostupných informácií a podkladov dospel. Na základe požiadavky právneho zástupcu spoločností EXPRESS GmbH a Express Slovakia a. s. úrad rozšíril dokazovanie i na spoločnosti Proxar a. s. a na spoločnosť NAKURAIL AG listami č. 7231/1,2/PMÚ SR/2003 zo dňa 21.11.2003 oznámením o začatí správneho konania a o priznaní postavenia účastníkov správneho konania. Týmto spoločnostiam úrad adresoval aj výzvu pred vydaním rozhodnutia č. 7284/1,2/PMÚ SR/2003 zo dňa 25.11.2003. O ďalších účastníkoch správneho konania úrad informoval spoločnosti EXPRESS GmbH a Express Slovakia a. s. doplnením výzvy, listami č. 7291/1,2/PMÚ SR/2003 zo dňa 25.11.2003. 

Železničná spoločnosti a. s., spoločnosť Proxar a. s. a spoločnosť NAKURAIL AG sa k výzve v stanovenom termíne nevyjadrili. 

Právny zástupca spoločností EXPRESS GmbH a Express Slovakia a. s. sa vyjadril k výzve pred vydaním rozhodnutia listami č.7430/PMÚSR/2003 zo dňa 01.12.2003, č.7452/PMÚ SR/2003 zo dňa 02.12.2003, č. 7592/PMÚ SR/2003 zo dňa 08.12.2003 a č. 7804/PMÚ SR/2003, v ktorých nesúhlasí s predbežnými závermi úradu z nasledujúcich dôvodov: 

1.	Nesúhlas s vymedzením tovarového i priestorového relevantného trhu.
Úrad vymedzil dva tovarové relevantné trhy, charakteristické pre železničnú dopravu v súlade so zákonom a na týchto trhoch preukázal dominantné postavenie Železničnej spoločnosti a. s. a na svojich záveroch trvá. 
2.	Nesúhlas s charakteristikou zastupiteľnosti železničnej dopravy.
Úrad definoval  dopravu tých dvoch tovarov, ktoré sú pre železničnú dopravu charakteristické z dôvodov technických, kapacitných aj ekonomických a zároveň tvoria v železničnej doprave najväčší podiel z dopravovaných tovarov a na svojich záveroch trvá..
      3.  Nesúhlas s posudzovaním § 4 Provízia. Obsahovo má ísť o množstevnú zľavu v zmysle Smernice Železničnej spoločnosti a. s. 
Úrad v rozhodnutí uviedol spôsob cenotvorby Železničnej spoločnosti a. s. i skutočnosť, že § 4 tejto dohody nemá oporu v žiadnom z ustanovení Smernice.
4.	Nesúhlas s konštatovaním úradu, že ostatní účastníci zasielateľského trhu nemali rovnaké podmienky  na uzatvorenie podobnej dohody.
V rozhodnutí je uvedený spôsob, akým Železničná spoločnosť a. s. komunikovala s prepravcami i spôsob uplatňovania obchodnej politiky Železničnej spoločnosti a. s., pravidelne zverejňovaný v Prepravnom a tarifnom vestníku. V žiadnej z týchto verejne prístupných informácií nie je informácia o možnosti získania provízie, respektíve inej formy odmeny ako ceny, za vykonávanie zasielateľskej činnosti. 
5.	Cieľom Dohody o spolupráci bolo udržať a zvyšovať dopravné objemy a obraty
Z podkladov predložených úradu Železničnou spoločnosťou a. s. o činnosti spoločnosti od roku 1999 až do roku 2003 vo vzťahu k prepravenému tovaru vyplýva, že zatiaľ čo sa niekoľko násobne zvýšil obrat spoločností EXPRESS GmbH a Express Slovakia a. s., obrat Železničnej spoločnosti od roku 1999 po sledované obdobie roku 2003 klesá, pričom sa mení štruktúra zasielateľského trhu tak, ako je v rozhodnutí v časti „Dopad na zasielateľský trh.“  

Záverom úrad konštatuje, že hlavne spoločnosti EXPRESS Gmbh a Express Slovakia a. s. zaznamenali po uplatnení najvyššej provízie z prešetrovaných spoločností v období od roku 1999 do roku 2003 najvyšší vzostup obratu vo všetkých komoditách, prepravovaných po železnici. Úrad zastáva názor, že uplatňovaním dohôd a zmlúv, hlavne Dohôd o spolupráci so spoločnosťami EXPRESS Gmbh a Express Slovakia a. s., došlo k znevýhodneniu niektorých podnikateľov na dotknutom trhu skutočnosťou, že uvedené spoločnosti mohli v dôsledku poskytnutej provízie od Železničnej spoločnosti a. s. ponúkať svoje služby na zasielateľskom trhu v nižších cenových reláciách ako ostatné spoločnosti a tým sa presadiť pri získavaní zákaziek. 

	Úrad posúdil závažnosť a dĺžku trvania porušovania ustanovení § 7 ods. 5 písm. c)  zákona č. 188/1994 Z. z. zo strany Železničnej spoločnosti a. s. pri konkrétnom uplatňovaní 

-	Dohody o spolupráci, ktorá bola uzatvorená dňa 08.03.1999 so spoločnosťou EXPRESS GmbH a Express Slovakia a. s. 
-	Dohody o spolupráci uzatvorenej medzi Železničnou spoločnosťou a. s. a spoločnosťou Proxar a. s. zo dňa 08.03.1999 
-	Kooperačnej zmluvy o spolupráci v nákladnej preprave, uzatvorenej medzi Železničnou spoločnosťou a. s. a spoločnosťou NAKURAIL AG dňa 10.03.1998.

Úrad posúdil závažnosť a dĺžku trvania porušovania ustanovení § 8 ods. 2 písm. c)  zákona zo strany Železničnej spoločnosti a. s. pri konkrétnom uplatňovaní

-	Dohody o spolupráci uzatvorenej medzi Železničnou spoločnosťou a. s. a spoločnosťou Proxar a. s. zo dňa 06.05.2002 
-	Kooperačnej zmluvy o spolupráci v nákladnej preprave, uzatvorenej medzi Železničnou spoločnosťou a. s. a spoločnosťou NAKURAIL AG dňa 30.11.2002.

Podľa § 14 ods. 1 zákona č. 188/1994 Z. z. je úrad oprávnený za porušenie povinností podľa tohto zákona uložiť podnikateľovi pokutu podľa závažnosti porušenia až do výšky 10 % z obratu. Úrad konštatuje, že výška uloženej pokuty nepresahuje 10 % z obratu podnikateľa za účtovné obdobie roku 2002.

Konanie Železničnej spoločnosti, a.s. posudzované týmto rozhodnutím úrad zhodnotil ako závažné porušenie ustanovení tohto zákona, ktorých vplyv na súťaž na Dotknutom trhu je významný. Úrad považuje porušenie zákona č. 188/1994 Z. z. za najzávažnejšie pri uplatňovaní Dohody o spolupráci medzi Železničnou spoločnosťou a. s. a spoločnosťami EXPRESS GmbH a Express Slovakia a.s., a to z dôvodu významného podielu týchto spoločností na zasielateľskom trhu, z dôvodu uplatňovania najvyššej provízie a hlavne z dôvodu dôsledkov, ktoré táto prax spôsobila na dotknutom trhu. Ďalším závažným porušením pravidiel hospodárskej súťaže je skutočnosť, že Železničná spoločnosť a. s. uplatnila rozdielne podmienky nielen voči ostatným účastníkom zasielateľského trhu, ale aj medzi štyrmi zasielateľmi, ktorí mali podpísané dohody alebo zmluvy o spolupráci. Ďalším dôvodom (priťažujúcou okolnosťou) pri zohľadňovaní výšky sankcie za porušovanie ustanovení zákona č. 188/1994 Z. z., že protisúťažná praktika sa uplatňovala na celom území Slovenskej republiky, a to dlhodobo, v prípade spoločnosti NAKURAIL AG od roku 1998, v prípade ostatných spoločností od roku 1999 do roku 2002 a v prípade EXPRESS GmbH a Express Slovakia a.s. až po súčasnosť. 

Úrad bral v úvahu aj ďalšiu priťažujúcu okolnosť, a to, že Železničná spoločnosť, a.s. má dostatočné právnické a ekonomické znalosti, ktoré jej umožňujú ľahšie rozpoznať, či jej konanie predstavuje porušenie pravidiel hospodárskej súťaže a byť si vedomý dôsledkov z toho plynúcich podľa zákona.

Poľahčujúcou skutočnosťou Železničnej spoločnosti a. s. bola aktívna spolupráca počas celého šetrenia úradu a v termíne predkladať požadované podklady a informácie.  

Vzhľadom na vyššie uvedené skutočnosti ako aj na skutočnosť, že nebolo možné preukázať, či resp. v akej výške Železničná spoločnosť, a.s. získala z porušení ustanovení tohto zákona majetkový prospech úrad stanovil výšku pokuty tak, ako je uvedené v bode 5 výrokovej časti tohto rozhodnutia.     

	Podľa § 38 ods. 1 zákona úrad za porušenie ustanovenia § 8 ods. 6 zákona uloží podnikateľovi pokutu do 10 % z obratu. Nakoľko, ako je uvedené vo výroku tohto rozhodnutia, zo strany Železničnej spoločnosti, a.s. došlo k porušeniu ustanovenia § 8 ods. 6 zákona, úrad bol povinný uložiť Železničnej spoločnosti, a.s. pokutu. Pri určovaní výšky pokuty úrad vychádzal z ustanovenia § 38 ods. 1 zákona a konštatuje, že výška uloženej pokuty nepresahuje 10 % z obratu podnikateľa za účtovné obdobie roku 2002. Úrad ďalej pri ukladaní pokuty postupoval podľa § 38 ods. 10 zákona.

	Konanie Železničnej spoločnosti, a.s. posudzované týmto rozhodnutím úrad zhodnotil ako závažné porušenie ustanovení tohto zákona, ktorých vplyv na súťaž je menej významný nakoľko sa jednalo iba o dve zmluvy a spoločnosť NAKURAIL AG na dotknutom trhu v období platnosti príslušnej zmluvy takmer nepôsobila, čím bol dopad na dotknutý trh menej významný. Porušenie ustanovení zákona trvalo cca 18 mesiacov, čo je strednodobé porušenie, považované za priťažujúcu okolnosť rovnako ako aj skutočnosť, že protisúťažná praktika sa uplatňovala na celom území Slovenskej republiky. Úrad bral v úvahu aj ďalšiu priťažujúcu okolnosť, a to, že Železničná spoločnosť, a.s. má dostatočné právnické a ekonomické znalosti, ktoré jej umožňujú ľahšie rozpoznať, či jej konanie predstavuje porušenie pravidiel hospodárskej súťaže a byť si vedomý dôsledkov z toho plynúcich podľa zákona.

Poľahčujúcou skutočnosťou Železničnej spoločnosti a. s. bola aktívna spolupráca počas celého šetrenia úradu a v termíne predkladať požadované podklady a informácie ako aj skutočnosť, že išlo o prvé porušenie ustanovení zákona zo strany Železničnej spoločnosti, a.s.  

	Vzhľadom na vyššie uvedené skutočnosti ako aj na skutočnosť, že nebolo možné preukázať, či resp. v akej výške Železničná spoločnosť, a.s. získala z porušení ustanovení tohto zákona majetkový prospech úrad stanovil výšku pokuty tak, ako je uvedené v bode 9 výrokovej časti tohto rozhodnutia.     

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení zákona č. 465/2002 Z. z. možno proti tomuto rozhodnutiu podať na Protimonopolný úrad Slovenskej republiky, odbor zneužívania dominantného postavenia rozklad do 15 dní odo dňa doručenia rozhodnutia. V zmysle § 61 ods. 1 zákona č. 71/1967 Zb. o správnom konaní včas podaný rozklad má odkladný účinok.

							Ing. Ladislav  S z a b ó
							       riaditeľ odboru
						zneužívania dominantného postavenia

Rozhodnutie sa doručuje: 

1.	JUDr. Anton Novák, advokát, Podtatranského 1, 811 05 Bratislava
2.	JUDr. Pavel Hagyari, advokát, Vlčkova 8/A, 811 05 Bratislava
3.	Proxar Slovakia, Internationale Spedition a. s., Bellova 3, 040 01 Košice
4.	NAKURAIL AG, Dorfstrasse 50 (Kuhne&Nagel-Haus), GH-8834 Schindellegi, Switzerland